Document ID: 32007R0568

KOMISIJAS REGULA (EK) Nr. 568/2007
(2007. gada 24. maijs),
ar kuru groza Regulu (EK) Nr. 996/97, ar ko atver un paredz pārvaldīt importa tarifu kvotu saldētai liellopu plānajai diafragmai, kura atbilst KN kodam 0206 29 91
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 32. panta 1. punkta pirmo daļu,
tā kā:
(1)
Ar Komisijas Regulu (EK) Nr. 996/97 (2) atver un paredz pārvaldīt vairāku gadu importa tarifu kvotu saldētai liellopu plānajai diafragmai, kura atbilst KN kodam 0206 29 91.
(2)
Importa licencēm importa tarifu kvotu periodā no 2007. gada 1. janvāra piemēro Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (3).
(3)
Attiecībā uz ievedumiem, kuru izcelsme ir Argentīnā un ko no tās ieved, kā minēts Regulas (EK) Nr. 996/97 1. panta 3. punkta a) apakšpunktā, importa licencēm, kas izsniegtas saskaņā ar Regulu (EK) Nr. 996/97, no 2007. gada 1. jūlija piemēro Regulas (EK) Nr. 1301/2006 III nodaļu, neskarot papildu nosacījumus, kas noteikti Regulā (EK) Nr. 996/97.
(4)
Uz ievedumiem, kuru izcelsme ir citās trešās valstīs un ko no tām ieved, kā minēts Regulas (EK) Nr. 996/97 1. panta 3. punkta b) apakšpunktā, piemēro Regulas (EK) Nr. 1301/2006 noteikumus par ievešanas atļauju (importa licenču) pieteikumiem, pieteikumu iesniedzēju statusu un licenču izdošanu. Tāpēc no 2007. gada 1. jūlija Regulas (EK) Nr. 1301/2006 I un II nodaļa jāpiemēro importa licencēm, kuras attiecīgajiem ievedumiem izdotas saskaņā ar Regulu (EK) Nr. 996/97, neskarot minētajā regulā izklāstītos papildu nosacījumus.
(5)
Vajadzības gadījumā Regulas (EK) Nr. 996/97 noteikumi jāsaskaņo ar Regulu (EK) Nr. 1301/2006. Minētā regula ierobežo licenču derīguma termiņu līdz importa tarifu kvotas perioda pēdējai dienai.
(6)
Tādēļ Regula (EK) Nr. 996/97 ir attiecīgi jāgroza.
(7)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 996/97 groza šādi:
1)
Regulas 1. pantu groza šādi:
a)
šā panta 1. punktu aizstāj šādi:
“1. Ar šo katru gadu laikposmos no 1. jūlija līdz nākamā gada 30. jūnijam, še turpmāk “importa tarifu kvotas periods”, ir atvērta Kopienas gada tarifu kvota 1 500 tonnām saldētas liellopu plānās diafragmas, kas atbilst KN kodam 0206 29 91.
Kvotas sērijas numurs ir 09.4020.”;
b)
minēto pantu papildina ar šādu 6. punktu:
“6. Attiecībā uz šīs regulas 3. panta a) apakšpunktā minētajiem ievedumiem piemēro Regulas (EK) Nr. 1445/95, Komisijas Regulas (EK) Nr. 1291/2000 (4) noteikumus un Komisijas Regulas (EK) Nr. 1301/2006 (5) III nodaļu, ja vien šajā regulā nav paredzēts citādi.
Attiecībā uz šīs regulas 3. panta b) apakšpunktā minētajiem ievedumiem piemēro Regulas (EK) Nr. 1445/95, (EK) Nr. 1291/2000 un (EK) Nr. 1301/2006 noteikumus, ja vien šajā regulā nav paredzēts citādi.
2)
Regulas 2. pantu groza šādi:
a)
minētā panta 1. punktu svītro;
b)
minētā panta 2. punkta a) apakšpunktu aizstāj šādi:
“a)
8. iedaļā norāda izcelsmes valsti un ievedumiem, kas minēti 1. panta 3. punkta a) apakšpunktā, atzīmē aili ar norādi “jā”.”;
c)
minētā panta 3. punktu svītro.
3)
Svītro 5. panta 2. punkta otro daļu.
4)
Regulas 7. pantu aizstāj ar šādu:
“7. pants
Lai pretendētu uz 1. panta 3. punkta b) apakšpunktā minēto importa režīmu, pieteikuma iesniedzēja licences pieteikums var attiekties ne vairāk kā uz 80 tonnām.”
5)
Regulas 8. pantu aizstāj ar šādu:
“8. pants
1. Licences pieteikumus, kas minēti 7. pantā, iesniedz tikai katra importa tarifu kvotas perioda pirmajās 10 dienās.
2. Septītajā darba dienā pēc pieteikumu iesniegšanas termiņa beigām, ne vēlāk kā pulksten 16.00 pēc Briseles laika, dalībvalstis Komisijai paziņo pieteikumu aptverto kopējo daudzumu katrā izcelsmes valstī.
3. Importa licences izsniedz laikposmā starp 7. un 16. (vēlākais termiņš) darbdienu pēc 2. punktā minētā paziņošanas perioda beigām.”
6)
Regulas 9. pantu svītro.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šo regulu piemēro no 2007. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 24. maijā

Labels: 3
17
5